Uusi Asterix-albumi julkaistaan 26.10.2017 - ePressi
Uusi Asterix-albumi julkaistaan 26.10.2017
Asterix 37 – Kilpa-ajo halki Italian
Sarjakuvahahmojen suosiota mitattaessa Asterix on ehdottomasti raskasta sarjaa. Siitä riittää todisteeksi uuden albumin painosmäärä: 5 miljoonaa. Asterix ei ole iso nimi ainoastaan Ranskassa, vaan pieni gallialainen on valloittanut koko Euroopan, emmekä nyt tarkoita vain maita, vaan myös kielialueita – Kilpa-ajo halki Italian julkaistaan 16 kielellä. Kaikkiaan Asterix-albumeita on maailmalla yli 370 miljoonaa kappaletta!
Kilpa-ajo halki Italian on nykyisen tekijätiimin kolmas Asterix-albumi. Jean-Yves Ferri kantaa kirjoitusvastuun ja Didier Conrad hoitaa kuvituksen. Herroilla on suuret saappaat täytettävänään ja rima korkein mahdollinen. Kahden albumin mittainen kokemus Rene Goscinnyn ja Albert Uderzon luoman maailman ja sen hahmojen parissa näkyykin tekijöiden otteissa, eli Kilpa-ajo halki Italian viihdyttää ja kiihdyttää kuin vanhat Asterix-klassikot ikään.
Helpoin ja paras tapa todistaa Rooman teiden ylivertaisuus on järjestää Apenniinien niemimaata halkova kilpa-ajo, johon kaikki tunnetun maailman kansat saavat osallistua. Caesar käyttää tilaisuuden hyväkseen esitelläkseen Rooman mahtia, mutta luonnollisesti eräs kaksikko Galliasta saapuu asettelemaan kapuloita keisarin rattaisiin.
Koossa on siis kaikki klassiseen Asterix-seikkailuun tarvittavat ainekset: matkailuteemasta antiikin maailman kansoihin ja kisailusta juonitteluihin. Kaikkien vitsien bongaaminen vaatii jälleen kerran hyvää yleissivistystä, mutta tarinan parissa viihtyvät kyllä kaikki sarjakuvan ystävät.
Suosittelemme siis kyytiin hyppäämistä! Asterix 37 – Kilpa-ajo halki Italian Helsingin kirjamessuilla sekä kirjakaupoissa ja Lehtipisteissä 26.10.2017!
ISBN 978-952-334-005-3 (nid.) / 978-952-233-998-0 (sid.); 48 sivua.
Lisätietoja Jukka Torvinen, jukka.torvinen@egmont.fi
Arvostelukappalepyynnöt Marja-Riikka Parviainen, marja-riikka.parviainen@egmont.fi
Kulttuuri ja taideKustannustoimintaMedia
Asterix37KilpaajoHalkiItalian_LoRes.jpg
Koko: 0,35 MB Tyyppi: jpg Resoluutio: 612x808
Asterix37_sivu12_ruutu6.jpg
Koko: 1,43 MB Tyyppi: jpg Resoluutio: 2318x1436
Egmont Kustannus julkaisee sarjakuvia ja lastenlehtiä, urheilu- ja harrastelehtiä sekä sarjakuvakirjoja, -albumeita ja lastenkirjoja; tuotevalikoimaan kuuluu myös väritys- ja puuhakirjoja sekä askartelutuotteita. Tuotteissamme tutuiksi tulevat Disney-hahmot, Muumi, Barbie, TOPModel, LEGO ja monet muut lasten suosikit, sekä sarjakuvaklassikot kuten Tex Willer, Korkeajännitys, Asterix ja Lucky Luke. Egmont Kustannus on tanskalaisen Egmontin ja Sanoma Media Finlandin puoliksi omistama yhteisyritys.
Egmont-konserni
Egmont on yksi Pohjoismaiden johtavista mediayhtiöistä, ja se toimii 30 maassa 6.200 työntekijän voimin tuottaen korkealaatuista sisältöä ja digitaalisia innovaatioita. Konserni koostuu Nordisk Filmistä, TV2:sta Norjassa, kirjankustantajista sekä Egmont Publishingista, joka julkaisee yli 700 lehteä. Egmont on kaupallinen säätiö, jonka liikevaihto vuonna 2016 oli 1,6 miljardia euroa. Egmont lahjoittaa vuosittain 13 miljoonaa euroa auttaakseen lapsia, nuoria ja uusia elokuvakykyjä.
Suomessa Egmont-konsernia edustaa myös Suomen johtava elektronisen kotiviihteen jakelija ja markkinoija Oy Nordisk Film Ab.